CELEX: 32008R0966
Language: lv
Date: 2008-10-01 00:00:00
Title: Komisijas Regula (EK) Nr. 966/2008 ( 2008. gada 1. oktobris ), ar ko apstiprina grozījumus, kuri nav maznozīmīgi, tāda nosaukuma specifikācijā, kas reģistrēts garantēto tradicionālo īpatnību reģistrā ( Panellets (GTĪ))

2.10.2008   
            
            
               LV
            
            
               Eiropas Savienības Oficiālais Vēstnesis
            
            
               L 263/3
            
         
      KOMISIJAS REGULA (EK) Nr. 966/2008
   (2008. gada 1. oktobris),
   ar ko apstiprina grozījumus, kuri nav maznozīmīgi, tāda nosaukuma specifikācijā, kas reģistrēts garantēto tradicionālo īpatnību reģistrā (Panellets (GTĪ))
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 20. marta Regulu (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām (1) un jo īpaši tās 9. panta 4. punkta pirmo daļu,
   tā kā:
   
               (1)
            
            
               Saskaņā ar Regulas (EK) Nr. 509/2006 11. panta 1. punkta pirmo daļu un piemērojot tās 19. panta 3. punktu, Komisija izvērtēja Spānijas pieprasījumu apstiprināt specifikācijas grozījumus attiecībā uz garantētu tradicionālo īpatnību “Panellets”, kas reģistrēta ar Komisijas Regulu (EK) Nr. 2301/97 (2), kurā grozījumi izdarīti ar Regulu (EK) Nr. 688/2002 (3).
            
         
               (2)
            
            
               Ņemot vērā, ka šie grozījumi nav maznozīmīgi Regulas (EK) Nr. 509/2006 11. panta nozīmē, Komisija, piemērojot minētās regulas 8. panta 2. punkta pirmo daļu, Eiropas Savienības Oficiālajā Vēstnesī
                   (4) publicēja grozījumu pieprasījumu. Komisijai nav iesniegts neviens paziņojums par iebildumiem saskaņā ar Regulas (EK) Nr. 509/2006 9. pantu, tāpēc grozījumi ir jāapstiprina,
            
         IR PIEŅĒMUSI ŠO REGULU.
   1. pants
   Ar šo apstiprina specifikācijas grozījumus, kas publicēti Eiropas Savienības Oficiālajā Vēstnesī attiecībā uz šīs regulas pielikumā minēto nosaukumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 1. oktobrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 93, 31.3.2006., 1. lpp.
   
      (2)  OV L 319, 21.11.1997., 8. lpp.
   
      (3)  OV L 106, 23.4.2002., 7. lpp.
   
      (4)  OV C 280, 23.11.2007., 20. lpp.
   
      PIELIKUMS
      Regulas (EK) Nr. 509/2006 I pielikumā uzskaitītie pārtikas produkti:
      2.3. grupa.   Konditorejas izstrādājumi, maize, mīklas izstrādājumi, cepumi
      
         Panellets (GTĪ)